ПРИЈЕДЛОГ

На основу члана 2. став 1. тачка в) Закона о буџетском систему Републике Српске („Службени гласник Републике Српске“, број: 121/12, 52/14, 103/15 и 15/16), члана 2. став 1. тачка л) Закона о трезору („Службени гласник Републике Српске“, број: 28/13), члана 39. став (2) тачка 2) Закона о локалној самоуправи („Службени гласник Републике Српске“, број: 97/16 и 36/19) и члана 39. став (2) тачка 2) Статута Града Бијељина („Службени гласник Града Бијељина“, број: 9/17), Скупштина Града Бијељина на својој \_\_\_сједници одржаној дана \_\_\_\_\_\_\_\_\_2021. године, донијела је

ОДЛУКУ

О УКЉУЧИВАЊУ У ТРЕЗОРСКИ СИСТЕМ ПОСЛОВАЊА

ОДСЈЕКА ЗА ЛОКАЛНИ ЕКОНОМСКИ РАЗВОЈ И ЕВРОПСКЕ ИНТЕГРАЦИЈЕ

ГРАДСКЕ УПРАВЕ БИЈЕЉИНА

I

Овом Одлуком Одсјек за локални економски развој и европске интеграције Градске управе Бијељина укључује се у трезорски систем пословања Града Бијељина са даном 01. јануар 2022. године и стиче статус буџетског корисника у смислу праћења намјенског коришћења одобрених буџетских средстава, те припреме и објављивања одговарајућих извјештаја и вођења регистра буџетског корисника.

II

Одјељење за финансије Градске управе Бијељина дужно је да заједно са надлежним министарствима обави све потребне активности којима се обезбјеђује трезорски систем пословања Фонда, а које укључују прилагођавање интерних аката, обуке за трезорско пословање, примјену прописа о трезорском пословању и друге неопходне радње.

III

Ова Одлука ступа на снагу осмог дана од дана објављивања у „Службеном гласнику Града Бијељина“.

Број: ПРЕДСЈЕДНИК

Бијељина, СКУПШТИНЕ ГРАДА БИЈЕЉИНА

Датум, Александар Ђурђевић

ОБРАЗЛОЖЕЊЕ

УЗ ПРИЈЕДЛОГ ОДЛУКЕ

О УКЉУЧИВАЊУ У ТРЕЗОРСКИ СИСТЕМ ПОСЛОВАЊА

ОДСЈЕКА ЗА ЛОКАЛНИ ЕКОНОМСКИ РАЗВОЈ И ЕВРОПСКЕ ИНТЕГРАЦИЈЕ

ГРАДСКЕ УПРАВЕ БИЈЕЉИНА

I ПРАВНИ ОСНОВ

Основ за доношење Одлуке о укључивању у трезорски систем пословања Одсјека за локални економски развој и европске интеграције Градске управе Бијељина садржан је:

у члану 2. став 1. тачка в) Закона о буџетском систему Републике Српске („Службени гласник Републике Српске“, број: 121/12, 52/14, 103/15 и 15/16) и члану 2. став 1. тачка л) Закона о трезору („Службени гласник Републике Српске“, број: 28/13) којим је дефинисано да су буџетски корисници органи, организације и други субјекти јавног сектора (осим јавних предузећа) који се финансирају из буџета Републике, општина, градова и фондова и који су под њиховом контролом у складу са законом.

II РАЗЛОЗИ ЗА ДОНОШЕЊЕ ОДЛУКЕ

Одсјек за локални економски развој и европске интеграције је организован као самосталан одсјек у оквиру Градске управе Града Бијељина.

У Одсјеку за локални економски развој и европске интеграције обављају се следећи послови:

-обављање послова јединице за управљање развојем града Бијељине, укључујући све сегменте одрживог развоја (економски развој, друштвени развој и заштита животне средине)  
-организовање и спровођење процеса стратешког планирања, путем успостављања и оспособљавања структура за планирање, укључујући мобилизацију свих структура у оквиру Градске управе, као и свих битних актера (приватног сектора, привредних комора удружења привредника, међународних организација, академских институција, итд.)

-промовисање дијалога међу локалним актерима, успостављање партнерских односа и одржавање редовне комуникације и координације између одјељења и служби у оквиру Градске управе и битних актера (приватног сектора, привредних комора удружења привредника, међународних организација, академских институција, итд.)

-прикупљање података од значаја за локални развој из различитих извора и њихово обједињавање у централну базу података, као и њено редовно ажурирање

-спровођење анализе стања, израда и редовно ажурирање профила заједнице  
-припрема/ажурирање трогодишњих планова имплементације Стратегије развоја

-припрема оперативног плана Одсјека за наредну годину, укључујући пројекте из Стратегије развоја и редовне послове, и други слични послови.

Одсјек до сада није био регистрован као нижи буџетски корисник/потрошачка јединица трезора, већ се финансирао у оквиру буџетског корисника/потрошачке јединице трезора „Кабинет Градоначелника“ број ПЈТ 00050120.

С обзиром да је Одсјек за локални економски развој и европске интеграције организован као самосталан одсјек и да је самосталан у обављању послова за које су неопходна финансијска средства, потребно га је регистровати као буџетског корисника/потрошачку јединицу, односно извршити његово укључивање у трезорски систем пословања. Овим укључивањем ће обезбједити ефикасно, ефективно и транспарентно трошење јавних средстава.

III ФИНАНСИЈСКА СРЕДСТВА

Финансијска средства за реализацију ове Одлуке обезбједиће се приликом израде Одлуке о буџету Града Бијељина за 2022. годину, и то на тај начин што ће се умјесто планиранирања средстава на економском коду 412 900 у оквиру ПЈТ Кабинет Градоначелника (као што је до сада рађено), финансијска средства планирати на самосталној потрошачкој јединици трезора Одсјек за локални економски развој и европске интеграције, са самосталним кодом који ће накнадно одредити Министарство финансија РС.

ОДЈЕЉЕЊЕ ЗА ФИНАНСИЈЕ

П.О. ГРАДОНАЧЕЛНИКА

Гордана Петровић

**Градоначелник Града Бијељина утврдио је ПРИЈЕДЛОГ ОДЛУКЕ О УКЉУЧИВАЊУ У ТРЕЗОРСКИ СИСТЕМ ПОСЛОВАЊА ОДСЈЕКА ЗА ЛОКАЛНИ ЕКОНОМСКИ РАЗВОЈ EВРОПСКЕ ИНТЕГРАЦИЈЕ ГРАДСКЕ УПРАВЕ БИЈЕЉИНА**, **те га просљеђује Скупштини Града на претрес и усвајање.**

**ГРАДОНАЧЕЛНИК**

**ГРАДА БИЈЕЉИНА**

**Љубиша Петровић**