**IZVJEŠTAJ**

**O RADU**

**JU DJEČIJI VRTIĆ**

**"ČIKA JOVA ZMAJ"**

**ZA RADNU 2020/21. GODINU**



Programom rada Skupštine Grada Bijeljina za 2021. godinu predviđeno je razmatranje Izvještaja o radu JU Dječijeg vrtića "Čika Jova Zmaj" za radnu 2020/21. godinu, koja je trajala od 01.septembra 2020. do 31. avgusta 2021. godine.

Cilj Izvještaja je upoznavanje Osnivača sa realizacijom Programa predškolskog vaspitanja i obrazovanja i funkcionisanje Ustanove u toku radne 2020/21. godine.

Izvještaj je urađen na osnovu Godišnjeg programa rada za navedeni period, Programa predškolskog vaspitanja i obrazovanja, Radnih knjiga, Zapisnika Stručnih aktiva vaspitača, Stručnog vijeća, Zapisnika UO i druge dokumentacije kojom Vrtić raspolaže.

**Bijeljina, avgust 2021. godine**

1. **UVOD**

Sa djecom predškolskog uzrasta u Semberiji prve su, 1931. godine, radile majka i kćerka Hingl. Organizovani vid predškolskog vaspitanja sa poludnevnim boravkom je počeo 1951. godine, u objektu pored Gradskog bioskopa, gdje i danas radimo, u tri starije vrtićke grupe. Početkom 1977. godine predškolci Semberije su dobili još jedan moderan objekat u centru grada, sa osam radnih soba.

Naziv Ustanove se mijenjao. Ustanova pod nazivom Dječiji vrtić "Čika Jova Zmaj" funkcioniše od 24. juna 1994. godine, a po odluci SO – e Bijeljina o osnivanju Vrtića broj 01-023-031. Od 2013. godine je Javna ustanova Dječiji vrtić "Čika Jova Zmaj".

Rad Vrtića zasniva se na sljedećim dokumentima:

* Odluka o osnivanju Javne ustanove Dječiji vrtić "Čika Jova Zmaj" Bijeljina, br. 01-022-116/13, od 01.11.2013.godine;
* Statut;
* Zakon o predškolskom vaspitanju i obrazovanju, Zakon o izmjenama i dopunama Zakona o predškolskom vaspitanju i obrazovanju i podzakonska akta;
* Program predškolskog vaspitanja i obrazovanja;
* Pravilnik o unutrašnjoj organizaciji i sistematizaciji;

- Kolektivni ugovor za zaposlene u JU Dječiji vrtić «Čika Jova Zmaj»;

* Pravilnik o načinu i postupku prijema djece u JU Dječiji vrtić "Čika Jova Zmaj";
* Pravilnik o zaštiti i zdravlju na radu;
* Pravilnik o zaštiti od požara;
* Akt o procjeni rizika na radnom mjestu u radnoj sredini;
* Pravilnik o organizaciji i sprovođenju popisa imovine i obaveza i usklađivanja knjigovodstvenog stanja sa stvarnim stanjem;
* Pravilnik o računovodstvu, računovodstvenim politikama i računovodstvenim procjenama;
* Pravilnik o internim kontrolama i internim kontrolnim postupcima;
* Pravilnik o javnim nabavkama;
* Pravilnik o postupku direktnog sporazuma;
* Poslovnik o radu Stručnog vijeća;
* Poslovnik o radu Savjeta roditelja;
* Etički kodesks – standardi ponašanja i komunikacije;
* Pravilnik o kancelarijskom i arhivskom poslovanju;
* Pravilnik o uslovima ostvarivanja predškolskog programa na stranom jeziku;
* Pravilnik o radnom vremenu vaspitača, medicinskih sestara i stručnih saradnika u predškolskoj ustanovi;
* Pravilnik o pedagoškim standardima i normativima za oblast predškolskog vaspitanja i obrazovanja;
* Pravilnik o vrsti stručne spreme za zaposlene u predškolskim ustanovama;
* Pravilnik o postupku za osnivanje i prestanak rada predškolske ustanove;
* [Pravilnik o dvojezičkom ostvarivanju vaspitno-obrazovnog rada i rada na jeziku nacionalnih manjina](http://www.vladars.net/sr-SP-Cyrl/Vlada/Ministarstva/mpk/PAO/Documents/Правилник%20о%20двојезичном%20остваривању%20васпитно-образовног%20рада.pdf);
* [Pravilnik o polaganju stručnog ispita za vaspitno-obrazovne radnike u predškolskoj ustanovi;](http://www.vladars.net/sr-SP-Cyrl/Vlada/Ministarstva/mpk/PAO/Documents/Правилник%20o%20полагању%20стручнoг%20испита%20у%20предшколској%20установи%202015.pdf)
* [Pravilnik o sadržaju i načinu vođenja evidencije i dokumentacije u predškolskim ustanovama](http://www.vladars.net/sr-SP-Cyrl/Vlada/Ministarstva/mpk/PAO/Documents/Pravlilnik%20o%20sadrzaju%20i%20nacinu%20vodjenja%20evidencije%20i%20dokumentacije%20u%20predskolskim%20ustanovama.pdf)
* [Pravilnik o programu predškolskog vaspitanja i obrazovanja](http://www.vladars.net/sr-SP-Cyrl/Vlada/Ministarstva/mpk/PAO/Documents/Правилник%20о%20програму%20предшколског%20васпитања%20и%20образовања%20(071-16).pdf)
* [Pravilnik o uslovima i načinu ostvarivanja ishrane, njege, preventivno-zdravstvene i socijalne zaštite djece u predškolskoj ustanovi](http://www.vladars.net/sr-SP-Cyrl/Vlada/Ministarstva/mpk/PAO/Documents/Правилник%20о%20условима%20и%20начину%20остваривања%20исхране%202016.pdf).
* Pravilnik o načinu i uslovima ostvarivanja programa za djecu sa smetnjama u razvoju;
* Pravilnik o uslovima i načinu realizacije programa za djecu u godini pred polazak u školu;
* Pravilnik [o pedagoškim standardima i normativima za oblast predškolskog vaspitanja i obrazovanja](http://www.vladars.net/sr-SP-Cyrl/Vlada/Ministarstva/mpk/PAO/Documents/Правилник%20о%20стандардима%20и%20нормативима%20за%20област%20предшколског%20васпитања%20и%20образовања.pdf);
* Pravilnik o vođenju evidencije o prisustvu radnik;

1. **KAPACITETI USTANOVE**

**OBJEKTI**

Vaspitno – obrazovni rad u radnoj 2020/21. godini realizovali smo u pet objekta, tri u gradu i dva u seoskom području.

1. "Mali princ" – vrtić u ul. Svetog Save br. 9;
2. "Radost" – vrtić u ul. Kneza Miloša 26;
3. "Plavi čuperak", u ul. Josifa Marinkovića 13;
4. "Sunce" – vrtić u okviru Svetosavskog doma u Dvorovima;
5. "Pačija škola" – vrtić u Janji – Novo Naselje.

Objekat "Mali princ", u Ulici Svetog Save br. 9, je namjenski građen, arhitektonski dobro riješen, sa osam radnih soba i svim pratećim prostorom (kuhinja, vešeraj, sala za priredbe i fizičke aktivnosti, kancelarije stručne službe i uprave).

Objekat "Radost", u Ulici Kneza Miloša br. 26, ima tri radne sobe, distributivnu kuhinju i prateći prostor (pomoćna kuhinja, kancelarije za računovodstvo). Vrtić ima uređeno dvorište (trava, cvijeće, zelenilo, obnovljene sprave i pješčanici).

Objekat "Plavi čuperak", u ul. Josifa Marinkovića 13, nalazi se u istoj zgradi sa osnovnom školom, u naselju Ledinci, u Bijeljini. Namjenski je građen, sa četiri radne sobe, centralnom kuhinjom, dvorištem. Sa radom smo počeli 17. septembra 2018. godine, u dvije vaspitne grupe: mješovita jaslička i mješovita vrtićka grupa. U oktobru 2019. godine smo počeli sa radom u punom kapacitetu, u četiri vaspitne grupe (dvije jasličke i dvije vrtićke).

Objekat "Sunce" u Dvorovima se nalazi u okviru Svetosavskog doma i u njemu se realizuju cjelodnevni i skraćeni program, Program za djecu u godini pred polazak u školu, kao i određeni projekti u kojima učestvujemo. Vrtić je namjenski urađen, sa tri velike radne sobe, kuhinjom, sanitarnim čvorom i prostranim dvorištem, koje je opremljeno rekvizitima za igre na otvorenom. Potrebno je dovršiti započetu ogradu, kako bi se povećala bezbjednost djece prilikom igre u dvorištu.

Objekat "Pačija škola" u Janji - Novo Naselje je pored osnovne škole i u njemu se realizuje skraćeni program, sa dvije grupe (mješovita i starija vrtićka grupa). Roditelji ne plaćaju boravak djece u navedenom objektu. U 2016/17. radnoj godini, zahvaljujući angažovanju Mjesne zajednice Janja - Novo Naselje, objekat je renoviran, urađena je nova stolarija, repariran namještaj i obezbijeđena još jedna prostorija za realizaciju vaspitno - obrazovnog programa, čime su uslovi za rad i boravak djece i vaspitača poboljšani.

U našoj ustanovi je kvalitet vaspitno - obrazovnog rada na visokom nivou, svi vaspitači su fakultetski obrazovani, uslovi za boravak djece su odlični i u skladu sa svim zakonskim propisima i normativima, te je velika zainteresovanost roditelja za upis djece u našu ustanovu. Veliko je interesovanje i za Program za djecu u godini pred polazak u školu, koji provodimo u saradnji sa Ministarstvom prosvjete i kulture. Isto tako, svake godine učestvujemo u nekom od projekata koji za cilj imaju povećanje obuhvata djece u saradnji sa UNICEF-om, Ministarstvom prosvjete i kulture, LEGO fondacijom, Save the Children – om, Udruženjem za promociju obrazovanja Roma „Otaharin“, Romskim informativnim centrom „Kali Sara“ i sl.

Imajući u vidu povećan broj stanovnika u našem gradu, kao i podizanje svijesti o značaju ranog učenja, nadamo se da će se u narednom periodu povećati kapaciteti za predškolsko vaspitanje i obrazovanje i podići procenat obuhvata djece institucionalizovanim predškolskim vaspitanjem i obrazovanjem, kako bismo ostvarili cilj 2 društvenog razvoja u Strategiji Grada Bijeljina: Najmanje 20 % od ukupnog broja djece će biti uključeno u predškolsko vaspitanje i obrazovanje do 2018. Na žalost, u Republici Srpskoj je obuhvat djece oko 23,8%, što je i dalje najniža stopa obuhvata u cijeloj Evropi.

**KADROVI**

Po Zakonu o predškolskom vaspitanju i obrazovanju, u vrtićima RS, vaspitno – obrazovni program realizuju vaspitači sa VSS. Svi vaspitači koji imaju zakonsku obavezu da se doškoluju, to su i učinili prije roka navedenog u Zakonu. U tabeli je prikazana globalna struktura zaposlenih u protekloj radnoj godini.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| KLASIFIKACIONA STRUKTURA | | **NK** | **PK** | **KV** | **SSS** | **VKV** | | **VŠ** | **VSS** | **MASTER** | **DOKTOR NAUKA** | **UKUPNO** | | |
| **M** | **Ž** | **Σ** |
| **BROJ RADNIKA** | VASPITAČI |  |  |  |  |  | |  | **41** | **3** |  | **1** | **43** | **44** |
| VASPITAČI I STRUČNI SARADNICI -  PRIPRAVNICI (i volonteri) |  |  |  |  |  | |  | **8** |  |  |  | **8** | **8** |
| MEDICINSKI RADNICI  (RADE NA PREVENTIVI, A NE U GRUPAMA) |  |  |  | **2** |  | |  |  |  |  |  | **2** | **2** |
| STRUČNI SARADNICI\*\* |  |  |  |  |  | |  |  | **2** |  |  | **2** | **2** |
|  |  |  |  |  |  |  |  |  |  |  |  |  |  |
| VASPITAČ-KOORDINATOR |  |  |  |  | |  |  | **1** | **1** |  |  | **2** | **2** |
| UPRAVA |  |  |  |  | |  |  | **8** |  |  | **4** | **4** | **8** |
| POMOĆNO-TEHNIČKO OSOBLJE | **1** |  | **9** | **9** | | **2** |  | **1** |  |  | **2** | **20** | **22** |
| **UKUPNO** | **1** |  | **9** | **11** | | **2** |  | **59** | **6** |  | **7** | **81** | **88** |

1. **STRUČNO USAVRŠAVANJE**

Stručno usavršavanje je sastavni dio Godišnjeg programa za svaku radnu godinu. Tokom ove radne godine učestvovali smo na nekoliko seminara, ali i dalje ne možemo biti zadovoljni dinamikom stručnog usavršavanja naših radnika.

Posebno važnim smatramo projekat „Vrtić je i moje pravo“, koji je realizovan u saradnji sa odsjekom za LER ispred Gradske uprave, uključio je 70 djece iz osjetljivih grupa stanovništva, u poludnevni trosatni program, u trajanju od tri mjeseca. Ovim projektom smo nabavili didaktičke igračke i kompletnu kuhinju u objektu „Plavi čuperak“.

Realizovan je projekat „Mami i baki srce na dar“ u okviru obilježavanja 8.marta.

Pet timova vaspitača je učestvovalo na konkursu za najbolji didaktički materijal i igračku za rano učenje.

Na žalost, usljed epidemije virusa Korona, otkazani su Stručni susreti vaspitača Srbije, koji su planirani za mjesec april, u Vrnjačkoj Banji.

Konferencija u organizaciji BAPTA, planirana je za sredinu septembra, gdje su prijavljena dva rada naših vaspitača, i biće realizovana u Tesliću u trajanju od 4 dana.

Ovom prilikom ističemo zapaženu saradnju naše ustanove sa predškolskim ustanovama i Udruženjima predškolskih radnika iz okruženja.

Direktor i pedagog su bili prisutnu na onlajn 12.školi za pedagoge i direktore u organizaciji Društva pedagoga RS I RPZ-a.

U mjesecu avgustu 2021. godine održano je Savjetovanje za direktore, stručne saradnike i vaspitače od strane Republičkog pedagoškog zavoda.

Na žalost, Kolonija dječijeg prijateljstva nije održana ove godine, tako da se nadamo da ćemo druženje sa drugarima i kolegama iz Sombora, Šapca, Banja Luke, Vukovara, Cetinja i Štipa, nastaviti u junu 2021.godine.

1. **SARADNJA SA OKRUŽENJEM I MANIFESTACIJE**

**PARTNERSTVO SA PORODICOM**

Partnerstvo sa porodicom je veoma važno u realizaciji vaspitno – obrazovnog programa, te je u svim segmentima rada nezaobilazno. Imajući u vidu humanistički model Programa predškolskog vaspitanja i obrazovanja, neophodno je da roditelji budu aktivni učesnici življenja u vrtiću.

Program partnerstva sa porodicom odvijao se kroz:

* Obostrano informisanje,
* Direktno učestvovanje roditelja u životu i radu grupe i ustanove,
* Obrazovni rad sa roditeljima.

Uzajamno informisanje porodice i vaspitne ustanove obuhvatilo je značajne informacije vezano za život i rad djece u Ustanovi i porodici:

* + Ritam i raspored boravka djece u Ustanovi;
  + Njega i zdravstveno stanje djece;
  + Ishrana, učeće aktivnosti u vrtiću, odmor i sl.;
  + Proces socijalizacije;
  + Razvojni aspekti;
  + Formiranje higijenskih, radnih i kulturnih navika;
  + Organizovanje boravka djece u prirodi;
  + Priprema porodice za polazak djece u školu:

Obrazovni rad sa porodicom realizovao se preko:

* Individualnih razgovora sa roditeljima i drugim članovima porodice;
* Roditeljskih sastanaka (na nivou Ustanove i grupe);
* Vizuelnih komunikacija (panoi i plakati);
* Zajedničkih izleta;
* Direktno učešće roditelja u životu i radu grupe i Ustanove.

Zadovoljni smo učešćem roditelja u radu grupe i Ustanove. Posebno ističemo organizovanje Savjeta roditelja i aktivan rad u toku godine, aktivno učešće roditelja u organizovanju izleta, idejna rješenja za poboljšanje rada Ustanove, kao i izuzetnu pomoć i podršku roditelja prilikom izleta koje smo organizovali u prethodnoj radnoj godini (izlet u Tršić.).

U planu je i završetak desetog ciklusa radionica za roditelje „Rastimo zajedno“, sa ciljem jačanja njihovih pedagoških kompetencija.U martu smo prekinuli deseti ciklus pomenutih radionica (ostalo je da uradimo još dvije radionice i dodijelimo diplome roditeljima).

Isto tako, u planu je nastavak rada sa romskim roditeljima, u saradnji sa Udruženjem za promociju obrazovanja Roma „Otaharin“.

Zbog poštovanja epidemioloških mjera naše aktivnosti smo realizovali u skladu sa situacijom.

**SARADNJA SA OSNOVNIM ŠKOLAMA I DRUGIM USTANOVAMA**

Saradnja sa osnovnim školama zauzima važno mjesto u radu naše ustanove, naročito u pogledu organizovanja Programa za djecu u godini pred polazak u školu koji, kad god smo u mogućnosti, organizujemo u semberskim selima, kao i u područnom odjeljenju OŠ „Knez Ivo od Semberije“, u Koviljuši.

Djeca starijih vrtićkih grupa posjećuju drugare prvih razreda u OŠ „Sveti Sava“, OŠ „Vuk Karadžić“, OŠ „Dvorovi“ i OŠ „Meša Selimović“ - područna škola u Janji - Novo Naselje. Djeca se upoznaju sa prostorom, drugarima, učiteljima, što značajno doprinosi stvaranju predstave o onome što ih čeka u prvom razredu. Na žalost, ove godine nismo mogli realizovati pomenutu posjetu.

Sa OŠ "Sveti Sava" smo godinama realizovali program produženog boravka za djecu prve trijade, međutim produženi boravak u JU Dječiji vrtić "Čika Jova Zmaj" je prestao sa radom počev od 1.9.2021.godine na osnovu Odluke Upravnog odbora broj:2319/21.

Pored osnovnih škola, ostvarili smo zapaženu saradnju sa:

* Narodnom bibliotekom "Filip Višnjić" (radionice za male slušaoce i čitaoce);
* Muzejom Semberije;
* Medijskim kućama;
* JU Centar za kulturu „Semberija“
* Udruženjem penzionera;
* Domom zdravlja;
* Udruženjem za promociju obrazovanja Roma „Otaharin“;
* Ostalim vrtićima u gradu.

**MANIFESTACIJE**

Jedan dio našeg rada sa djecom smo predstavili interno, u prostoru vrtića (Jesenja svečanost, Sveti Nikola, Novogodišnja predstava, 8.mart), a dio rada predstavljamo roditeljima i građanstvu na Trgu ili u sali JU Centar za kulturu „Semberija“ (Dan Grada, Dječija nedjelja, Vrbica, Ekološka nedjelja). Većinu planiranih manifestacija smo održali što je detaljno prikazano u Izvještaju o realizaciji godišnjeg programa rada za 2020/2021.godine, a sve u skladu sa epidemiološkim mjerama.

Na žalost, neke od planiranih aktivnosti u toku ove radne godine, usljed pandemije virusa Korone, nismo uspjeli da realizujemo.

Veliki broj aktivnosti organizujemo u saradnji sa Odjeljenjem za društvene djelatnosti Grada Bijeljina, (Evropska sedmica urbane mobilnosti, obilježavanje Dana Grada, Dječija nedjelja, April - mjesec čistoće).

Većinu naših manifestacija su ispratili mediji, sa kojima imamo odličnu saradnju. Sve grupe djece učestvuju u različitim manifestacijama, u skladu sa uzrastom.

1. **BROJ I STRUKTURA DJECE I GRUPA TOKOM RADNE 2020/21. GODINE:**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **REKAPITULACIJA NA NIVOU USTANOVE** | **JASLIČKE GRUPE** | | | | | | | | | | |
| Uzrast | Brojgrupa | | | Brojdjece | | | | Dječaci | Djevojčice | |
| Mlađa jaslička  0.6-2 g. | **2** | | | **31** | | | | **16** | **15** | |
| Starija jaslička  2-3 g. | **3** | | | **56** | | | | **26** | **30** | |
| Mješovita jaslička  1-3 g. | **1** | | | **11** | | | | **6** | **5** | |
|  |  |  |  |  |  |  |  |  |  |  |
| **UKUPNO:** | **6** | | | **98** | | | | **48** | **50** | |
| **VRTIĆKE GRUPE (sa grupama poludnevnog programa i produženi boravak)** | | | | | | | | | | |
| Uzrast | Brojgrupa | | | | Brojdjece | | | Dječaci | Djevojčice | |
| 3-4 g. | **3** | | | | **75** | | | **39** | **36** | |
| 4-5 g. | **4** | | | | **112** | | | **51** | **61** | |
| 5-6 g. | **4** | | | | **114** | | | **51** | **63** | |
| mješovita | **3** | | | | **60** | | | **34** | **26** | |
| Produženi boravak | **1** | | | | **32** | | | **12** | **20** | |
| **UKUPNO:** | **15** | | | | **393** | | | **187** | **206** | |
| **BROJ DJECE U USTANOVI** | | | **491** | | | | | **BROJ GRUPA U USTANOVI** | | | **21** |
| **BROJ DJECE OBUHVAĆEN PROGRAMOM PRIPREME DJECE ZA POLAZAK U ŠKOLU** | | | | | | | | | | | |
| **PROGRAM ZA DJECU U GODINI PRED POLAZAK U ŠKOLU**  **(u saradnji sa Ministarstvom prosvjete i kulture)** | | | | **8**  **grupa** | | **217**  **djece** | **Projekat je trebao trajati od 01. marta do 31. maja 2021. godine i obuhvatio je djecu koja nisu bila uključena u organizovano predškolsko vaspitanje i obrazovanje. Na žalost nije realizovan zbog epidemiolođke situacije.** | | | | |

1. **ZAKLJUČAK**

Na osnovu predočenih podataka, da se zaključiti da su kapaciteti Ustanove popunjeni kroz cijelu godinu, tako da ne možemo izaći u susret svim roditeljima koji žele da njihova djeca borave u našem vrtiću. Više od 70 djece predškolskog uzrasta nismo uspjeli da primimo u našu ustanovu na Konkursu 2021. godine, te se iskreno nadamo da će, u narednom periodu, biti izgrađen još jedan vrtić na području našeg grada, čime bismo prošitili kapacitete i povećali obuhvat djece predškolskim vaspitanjem i obrazovanjem, što je jedan od strateških ciljeva Grada Bijeljina.

1. **UPRAVLJANJE I RUKOVOĐENJE USTANOVOM**

Ustanovom upravlja i rukovodi Upravni odbor koji broji pet članova, koje je imenovao Osnivač. Upravni odbor je od septembra 2020. do avgusta 2021. godine na kojima se bavio sljedećim pitanjima:

* Odluka o ekonomskoj cijeni boravka djece u vrtiću,
* Donošenje Pravilnika o unutrašnjoj oeganizaciji i sistematizaciji radnih mjesta,
* Donošenje Odluke o redovnom popisu imovine i obaveza,
* Donošenje Odluke o usvajanju Izvješaja o redovnom godišnjem popisu imovine i obaveza, sa steanjem na dan 31.12.2019.
* Odluka o dopuni Odluke o osnivanju JU Dječiji vrtić „Čika Jova Zmaj“,
* Odluka o usvajanju Plana održavanja higijene,
* Odluka o usvajanju Poslovnika o radu Upravnog odbora,
* Odluka o donišenju finansijskog izvještaja za period 1.januar – 31. decembar 2020.
* Prijedlog Odluke o načinu plaćanja usluga vrtića za vrijeme trajanja vanrednih mjera, uslovljenih pandemijom Korona virusa,
* Prijedlog Odluke o načinu plačanja usluga vrtića u maju i junu 2020.godine,
* Odluka o izmjenama i dopunama Odluke o osnivanju JU Dječiji vrtić „Čika Jova Zmaj“ (usklađivanje sa Zakonom o izmjenama i dopunama Zakona o predškolskom vaspitanju i obrazovanju)

1. **SASTAVNI DIO IZVJEŠTAJA O RADU VRTIĆA JE IZVJEŠTAJ O REALIZACIJI GODIŠNJEG PROGRAMA RADA (vaspitnno – obrazovne aktivnosti, partnerstvo sa porodicom i društvenom sredinom i sl.) U RADNOJ 2020/21. GODINI, KAO I FINANSIJSKI IZVJEŠTAJ O POSLOVANJU USTANOVE ZA 2020. GODINU.**

**Direktor**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Đorđe Lazić**