ПРИЈЕДЛОГ

На основу члана 33.став 2. Закона о буџетском систему Републике Српске ("Службени гласник Републике Српске ", број: 121/2012, 52/2014, 103/15 и 15/16) , члана 39.став 2. тачка 3. Закона о локалној самоуправи ("Службени гласник Републике Српске", број : 97/16) и члана 39.став 2. тачка 3. Статута Града Бијељина ("Службени гласник Града Бијељина", број: 9/17), Скупштина Града Бијељина на сједници одржаној дана 2021.године донијела је :

**О Д Л У К У**

**О ИЗМЈЕНИ ОДЛУКЕ О ИЗВРШЕЊУ БУЏЕТА ГРАДА**

**БИЈЕЉИНА ЗА 2021.ГОДИНУ**

**Члан 1.**

У Одлуци о извршењу буџета Града Бијељина за 2021.годину ("Службени гласник Града Бијељина ", број : 8/21) , члан 2 . мијења се и гласи:

„Средства буџета из члана 1. Ове Одлуке распоређују се у укупном износу од 61.634.318,00 КМ, од чега 41.208.455,00 КМ на текуће расходе, 2.557.000,00 KM на тренсфере, 10.307.320,00 КМ на капиталне издатке, 100.000,00 КМ на буџетску резерву, 3.545.860,00 КМ на издатке за отплату дугова и 3.915.683,00 КМ на остале издатке.

Укупни буџетски издаци морају бити уравнотежени са укупним буџетским средствима.“

**Члан 2.**

Ова Одлука ступа на снагу наредног дана од дана објављивања у "Службеном гласнику Града Бијељина".

СКУПШТИНА ГРАДА БИЈЕЉИНА

Бијељина, П Р Е Д С Ј Е Д Н И К

Број: СКУПШТИНЕ ГРАДА БИЈЕЉИНА

Датум, 2021.године Александар Ђурђевић

ОБРАЗЛОЖЕЊЕ

УЗ ОДЛУКУ О ИЗМЈЕНИ ОДЛУКЕ О ИЗВРШЕЊУ БУЏЕТА

ГРАДА БИЈЕЉИНА ЗА 2021. ГОДИНУ

ПРАВНИ ОСНОВ

Законски основ за доношење Одлуке о извршењу буџета садржан је у члану 33. Став 2. Закона о буџетском систему („Службени гласник Републике Српске“, број : 121/12, 52/14, 103/15 и 15/16) којим се утврђује доношење Одлуке о извршењу буџета за фискалну годину за коју је донесен буџет.

РАЗЛОЗИ ЗА ДОНОШЕЊЕ ОДЛУКЕ О ИЗМЈЕНИ ОДЛУКЕ О ИЗВРШЕЊУ БУЏЕТА ГРАДА БИЈЕЉИНА ЗА 2021. ГОДИНУ

Разлози који су условили да се приступи изради Одлуке о измјени Одлуке о извршењу буџета Града Бијељина за 2021. годину је израда Одлуке о ребалансу буџета Града Бијељина за 2021. годину.

Овом Одлуком прописује се начин извршења буџета Града Бијељина у 2021. години.

ОБРАЗЛОЖЕЊЕ САДРЖАЈА ПРИЈЕДЛОГА ОДЛУКЕ

Ребалансом буџета Града Бијељина за 2021. годину утврђена су буџетска средства у износу од 61.634.318,00 КМ која су распоређена за одређене намјене у износу од 61.534.318,00 КМ и буџетску резерву у износу од 100.000,00 КМ.

ОДЈЕЉЕЊЕ ЗА ФИНАНСИЈЕ

П.О. ГРАДОНАЧЕЛНИКА

Гордана Петровић

**Градоначелник Града Бијељина утврдио је ПРИЈЕДЛОГ ОДЛУКЕ О ИЗМЈЕНИ ОДЛУКЕ О ИЗВРШЕЊУ БУЏЕТА ГРАДА БИЈЕЉИНА ЗА 2021.ГОДИНУ**, **те га просљеђује Скупштини Града на претрес и усвајање.**

**ГРАДОНАЧЕЛНИК**

**ГРАДА БИЈЕЉИНА**

**Љубиша Петровић**